शानदार फिल्म है सिंघम : काजोल  
बड़े पर्दे पर कम दिखाई देने वाली काजोल अपने अभिनेता पति अजय देवगन की आने वाली फिल्म सिंघम का गुणगान करने में लगी हुई हैं।
बड़े पर्दे पर कम दिखाई देने वाली काजोल अपने अभिनेता पति अजय देवगन की आने वाली फिल्म सिंघम का गुणगान करने में लगी हुई हैं। एक पुस्तक विमोचन कार्यक्रम से इतर काजोल ने कहा, यह काफी शानदार फिल्म है और सभी को यह फिल्म देखनी चाहिए। इस अवसर पर काजोल के साथ उनकी बहन तनीषा भी मौजूद थीं।  रोहित शेट्टी के निर्देशन में बनी सिंघम में अजय देवगन और दक्षिण की अभिनेत्री काजल अग्रवाल ने काम किया है। वर्ष 2010 में आई सफल तमिल फिल्म सिंघम की यह रीमेक है। शुक्रवार को अजय देवगन अभिनित यह फिल्म सिनेमा घरों में प्रदर्शित होने जा रही है।